આમ, ભાજપના વિરોધના કારણે યુપીએ સરકાર વખતે જીએસટીનો અમલ થઇ શક્યો નહીં. નરેન્દ્ર મોદી સરકાર ૨૦૧૪માં સત્તારૂઢ થયા ત્યારબાદ આખો પવન ફરી ગયો અને નરેન્દ્ર મોદીને જીએસટીમાં ભારતનો વિકાસ દેખાવા લાગ્યો અને તેને લાગુ પાડવાની કવાયત શરૂ થઇ અને હવે તા.૧ જુલાઇથી સમગ્ર દેશમાં જીએસટી લાગુ પડી રહ્યો છે. વિશ્વમાં જે દેશોએ જીએસટી લાગુ પાડ્યો છે તેમાંથી ૮૦ ટકા દેશોએ સીંગલ ટેક્સ (બધી જ ચીજવસ્તુઓ માટે એક જ દર) સિસ્ટમ લાગુ પાડી છે. ચીન, ધાના જેવા દેશોએ ભારતની જેમ અલગ-અલગ પ્રકારની ટેક્સ સિસ્ટમ લાગુ કરી હતી તે સંપૂર્ણપણે નિષ્ફળ સાબિત થઇ હતી.